
A szövetkezetek szerepe a vidékfejlesztésben - múlt, jelen jövő?

A dolgozat arra kíván rávilágítani, hogy a mezőgazdasági szövetkezetek képesek pozitív hatást gyakorolni a vidék fejlődésére. Ennek személtetésére a tanulmány középpontjában a történelmi Hangya Szövetkezet és annak Tordason létesített szövetkezeti mintafaluja található. Tanulmányozásra kerülnek az 1939-1943 között Tordason történt intézkedések, fejlesztések, amelyeknek a mai körülmények közötti alkalmazásának lehetőségéről is szó esik. Ezen kívül két nyugat-európai ország, Dánia és Olaszország szövetkezeteinek munkája is vizsgálatra kerül, különös figyelemmel a vidékfejlesztésre gyakorolt hatásra. Felvázolásra kerülnek a mai magyar szövetkezeti rendszer gyenge pontjai, és esetleges lehetséges jövőbeli megoldások, kitörési pontok.
A dolgozat alapvető célja, hogy bizonyítsa: sikeres fejlődés kizárólag összefogással, együttes munkával lehetséges. Erre példát azonban nem kizárólag Nyugaton kell keresni, hiszen a magyar történelemben is akad követhető-követendő, mai viszonyokra alkalmazható-alakítható minta.  



